تدوين الملاحظات مهارة ممكن تساعدك تنجح في كل مذاكرتك. ممكن تخليك واثق في نفسك وانت بتذاكر. بس للأسف، معظم الطلبة معندهمش فكرة ازاي ياخدوا نوتس.
اكتب الحاجات المهمة. لو المدرس بيكتب على السبورة، ده شيء كويس. تقدر تنقل اللي بيكتبه او تكتب اهم حاجة في الفصل. كل مدرس ليه طريقته. مثلاً، في مدرسين بيركزوا على تواريخ وحقائق كتير في الحصة، بس بيكتبوا بس الحاجات المهمة على السبورة. مدرسين تانيين ممكن ميكتبوش حاجة خالص، بس ممكن يكرروا الحاجات المهمة مرة ورا مرة.
اسأل. متخافش تطلب من المدرس يعيد اللي فاتك. لو المدرس بيتكلم بسرعة ومش قادر تلحق معاه، ممكن تسأله بعد الحصة.
قارن. مقارنة النوتس بتاعتك مع زمايلك ممكن تكون مفيدة لمذاكرتك. كمان ممكن تساعدك انت وزمايلك تصححوا الأخطاء.
نظم. تدوين الملاحظات محتاج تنظيم. خلي النوتس بتاعة كل مادة في نوتة واحدة، عشان تقدر تلاقي كل حاجة بسهولة لما ييجي الامتحان.
تدوين الملاحظات الكويس بياخد وقت. لو قررت تعيد كتابة النوتس بتاعتك كل يوم، اكيد هيبقى عندك وقت اقل تتفرج على التلفزيون. بس هتوفر وقت في الامتحان اللي جاي.
لو مش قادر تلحق مع المدرسين في الفصل، المفروض تعمل ايه؟
تسألهم بعد الحصة. تسألهم قبل الحصة. تبطل تسمع في الحصة. تشتكي لهم من الحصة.